Document ID: /roh_data/filtered/fineweb-2-filterrobots_roh.jsonl.gz/63157

Mathilde Gremaud n'è betg da stoppar questa stagiun. A Mammoth Mountain ha la Friburgaisa fatg 66,3 puncts, dapli che Eleanor Andrews e Jay Riccomini. Sarah Höfflin da Genevra ha cuntanschì il quart plaz en la'occurrenza da freeski slopestyle.
Gremaud gudogna era la terza concurrenza da slopestyle da questa stagiun. Tut en tut è quai gia la 5avla victoria per Gremaud en questa stagiun. Sper la victoria als X-Games ed a Laax ha ella era gudagnà duas occurrenzas da Big Air. tranter auter er al Big Air a Cuira.
Tar ils umens è il Grischun Andri Ragettli vegnì terz davos ils Americans Alexander Hall e Colby Stevenson. Per Ragettli è quai questa stagiun l'emprima rangaziun tranter ils megliers trais en il Slopestyle.